佢即位嗰陣，腐朽嘅北齊政權已經搖搖欲墜，佢自己重仍然荒淫無道，導致北齊軍隊衰弱，政治腐敗，尤其最大致命傷係誅殺名將斛律光、高長恭、段邵，噉樣令到北齊失去可以抗擊北周侵略嘅有能將領，北周來攻，齊軍大敗，周軍冇幾耐攻爆咗北齊京師鄴（家下河北臨漳）高緯即刻將皇位傳畀自己8歲嘅仔高恆，然後帶住幼主高恆等十幾人騎馬準備投降南面嘅南陳，但係佢哋班友一逃到去青州（家下山東青州）就俾周軍俘虜咗，俾北周封做溫國公，冇幾耐因為被誣陷謀反，俾人賜死。